google/wiki40b huggingface dataset:
सोहराई कला

सोहराई कला एक आदिवासी कला है। इसका प्रचलन हजारीबाग जिले के बादम क्षेत्र में आज से कई वर्ष पूर्व शुरू हुआ था। इस क्षेत्र के इस्को पहाड़ियों की गुफाओं में आज भी इस कला के नमूने देखे जा सकते हैं। कहा जाता है कि बादम राजाओं ने इस कला को काफी प्रोत्साहित किया था। जिसकी वजह से यह कला गुफाओं की दीवारों से निकलकर घरों की दीवारों में अपना स्थान बना पाने में सफल हुई थी।
झारखंडी संस्कृति में सोहराई कला का महत्व सदियों से रहा है। बदलते परिवेश में कथित आधुनिकता के नाम पर लोगों का दुर्भाग्यवश इस कला के प्रति उपेक्षाभाव इसके अस्तित्व पर संकट बनकर आ खड़ा हुआ है। राज्य के आदिवासी बहुल क्षेत्रों में सोहराई पर्व के दौरान देसज दुधि माटी से सजे घरों की दीवारों पर महिलाओं के हाथों के हुनर अब बमुश्किल से देखने को मिलते हैं। अब दुधि माटी की जगह चूने ने ले ली है।
उस समय ऐसा कोई घर नहीं था जहां की महिलाएं इस कला से अपने घरों-दीवारों को सजाना नहीं जानती हों। आज स्थिति बदल चुकी है। अब तो इसके कलाकार और इसे जाननेवाले लोगों की संख्या गिनती में रह गयी है। ऐसे गिने-चुने नामों में से एक नाम है रूकमणी देवी का। हजारीबाग जिले के बड़कागांव प्रखंड की रहनेवाली रूकमणी कहती है कि यह कला मैंने अपनी मां से सीखी थी और मां ने अपनी मां से। वह बतलाती है कि आज इस कला को सीखना तो दूर, लोग इसे जानते तक नहीं हैं।
बकौल रूकमणी आदिवासी संस्कृति में इस कला का महत्व जीवन में उन्नति से लगाया गया था, तभी इसका उपयोग दीपावली और शादी-विवाह जैसे अवसरों पर किया जाता था। जिससे कि धन और वंश दोनों की वृद्धि हो सके। रूकमणी बताती है कि इस कला के पीछे एक इतिहास छिपा है। जिसे अधिकांश लोग जानते तक नहीं हैं।
वह बताती हैं कि बादम राज में जब किसी युवराज का विवाह होता था और जिस कमरे में युवराज अपनी नवविवाहिता से पहली बार मिलता था उस कमरे की दीवारों पर यादगार के लिये कुछ चिन्ह अंकित किये जाते थे। ये चिन्ह ज्यादातर सफेद मिट्टी, लाल मिट्टी, काली मिट्टी या गोबर से बनाये जाते थे। इस कला में कुछ लिपि का भी इस्तेमाल किया जाता था जिसे वृद्धि मंत्र कहते थे।
बाद के दिनों में इस लिपि की जगह कलाकृतियों ने ले ली। जिसमें फूल, पत्तियां एवं प्रकृति से जुड़ी चीजें शामिल होने लगीं। कालांतर में इन चिन्हों को सोहराई या कोहबर कला के रूप में जाना जाने लगा। धीरे-धीरे यह कला राजाओं के घरों से निकलकर पूरे समाज में फैल गयी। राजाओं ने भी इस वृद्धि कला को घर-घर तक पहुंचाने में काफी मदद की। पर आज मदद तो दूर इस सांस्कृतिक धरोहर के संरक्षण के लिये भी कोई आगे नहीं आता।
ऐसे में शायद इस कला को गुमनामी की गुफाओं में लुप्त होने से कोई नहीं बचा पायेगा और आनेवाली पीढ़ियां सोहराई को इतिहास के पन्नों में ही ढूंढा करेंगी।
गैलिली चिकित्सा केन्द्र

गैलिली चिकित्सा केन्द्र (המרכז הרפואי לגליל) इज़राइल के समुद्र-तटीय नगर नाहारिया में स्थित एक अस्पताल है और यह उत्तरी इज़राइल का दूसरा सबसे बड़ा अस्पताल है (सबसे बड़ा अस्पताल हाइफ़ा स्थित राम्बम अस्पताल है)। इसे 1956 में स्थापित किया गया था। यह अस्पताल नाहारिया की सीमा पर नगर-केन्द्र से तीन किलोमीटर की दूरी पर स्थित है जो और पश्चिमी गैलिली के लगभग पाँच लाख लोगों को सेवा प्रदान करता है। इस अस्पताल के दक्षिणी किनारे पर महामार्ग 89 गुजरता है और इसके चारों ओर की भूमि पर खेती की जाती है।
पीट सीगर

व्यक्तिगत जीवन

सीगर का जन्म मिडटाउन मैनहटन के फ्रेंच हॉस्पीटल में हुआ।

निधन

पीट सीगर का 94 वर्ष की आयु में 27 जनवरी 2014 को निधन हो गया। सीगर की पत्नी तोषी एक सामाजिक कार्यकर्ता थीं। जुलाई 2013 में 91 वर्ष की आयु में उनकी मौत हो गई थी। सीगर दंपत्ति के तीन बच्चे हैं।
१३७२ ईसा पूर्व

१३७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चित्तू पाण्डे

जीवन परिचय

चित्तू पाण्डे का जन्म उत्तर प्रदेश के बलिया जिले के रत्तूचक गाँव में हुआ था।
नितिन सक्सेना

प्रारंभिक जीवन

वर्ष २००६ में भारतीय प्रौद्योगिकी संस्थान कानपुर के संगणक विज्ञान एवं अभियान्त्रिकी विभाग से इन्होंने पीएचडी की डिग्री प्राप्त की। इसके पहले २००२ में सक्सेना ने इसी संस्थान से अपनी स्नातक स्तर की शिक्षा पूरी की। सन् २००८ के पश्चात् सक्सेना जर्मनी के बॉन विश्वविद्यालय में प्रोफेसर है।

पुरस्कार एवं सम्मान

कम्प्यूटेशनल जटिलता सिद्धांत में उनके कार्य के लिए आईआईटी कानपुर ने सक्सेना को विशिष्ट छात्र पुरस्कार से पुरस्कृत किया।
केसरी सिंह बारहट

केसरी सिंह बारहठ (२१ नवम्बर १८७२ – १४ अगस्त १९४१) एक कवि और स्वतंत्रता सैनानी थे। वो भारतीय राज्य राजस्थान की चारण जाति के थे। उनके पुत्र प्रतापसिंह बारहठ भी भारतीय क्रान्तिकारी थे।

जन्म

उनका जन्म २१ नवम्बर १८७२ को शाहपुरा रियासत के देवपुरा नामक गाँव में हुआ। उनके पिता का नाम कृष्ण सिंह बारहठ था और उनकी माता बख्तावर कँवर का निधन उनके बाल्यकाल में ही हो गया था। दैव-योग से मातृ-विहीन शिशु की दादी माता श्रृँगार कँवर के स्तनों में ग्यारह वर्ष बाद सहसा दूध का संचारन होने से उन्हीं के द्वारा पालन-पोषण किया गया। ऐसे ममत्व-भरे प्रबुद्ध आँचल के शाये में पलने वाले शैशव में सद्-संस्कारों का उन्नयन स्वभाविक ही हो गया।

शि़क्षा

छः वर्ष की आयु में केसरी सिंह की शिक्षा शाहपुर में महन्त सीताराम की देख-रेख में प्रारम्भ हुई। दो साल बाद कृष्ण सिंह ने उदयपुर में काशी से एक विद्वान पंडित गोपीनाथ शास्त्री को बुलाकर केसरी सिंह की औपचारिक शिक्षा-दीक्षा संस्कृत परिपाटी में आरmभ करायी। उस समय के उत्कृष्ट बौद्धिक माप-दण्ड के अनुसार केसरी सिंह ने पूरा 'अमरकोश' कण्ठष्थ कर लिया था। केसरी सिंह ने संस्कृत एवं हिन्दी के अतिरिक्त अन्य भारतीय भाषाओं बंगला, मराठी एवं गुजराती का भी पर्याप्त अध्ययन किया। ज्योतिष, गणित एवं खगोल शास्त्र में भी उनकी अच्छी गति थी।

बंदी-जीवन

ठाकुर केसरी सिंह का देश के शीर्ष क्रांतिकारियों- रासबिहारी बोस, मास्टर अमीरचन्द, लाला हरदयाल, श्यामजी कृष्ण वर्मा, अर्जुनलाल सेठी, राव गोपाल सिंह, खरवा आदि के साथ घनिष्ठ सम्बन्ध था। 
सन् 1912 में राजपूताना में ब्रिटिश सी.आई.डी.द्वारा जिन व्यक्तियों की निगरानी रखी जानी थी उनमें केसरी सिंह का नाम राष्ट्रीय-अभिलेखागार की सूची में सबसे ऊपर था। केसरी सिंह को शाहपुरा में ब्रिटिश सरकार द्वारा दिल्ली-लाहौर षड्यन्त्र केस में राजद्रोह, षड्यन्त्र व कत्ल आदि के जुर्म लगा कर 21 मार्च 1914 को गिरफ्तार किया गया। जिस दिन केसरी सिंह को गिरफ्तार किया गया उसी दिन से उन्होंने अन्न-त्याग दिया। उन्हें भय था कि गुप्त बातें उगलवाने के लिए पुलिस कोई ऐसी चीज न खिला दे जिससे उनका मस्तिष्क विकृत हो जाय। इस प्रण को उन्होंने पाँच वर्ष तक जेल-जीवन में निभाया। उन्हें कई-कई दिन, रात-रात भर सोने नहीं दिया जाता था। सरकार किसी प्रकार केसर सिंह के विरुद्ध राजनीतिक उद्धेश्य से की गयी हत्या का जुर्म साबित कर उन्हें फाँसी देना चाहती थी। अन्त में केसरी सिंह को 20 साल के आजीवन कारावास की कठोर सजा हुई। इस प्रकार केसरी सिंह को केवल २० वर्ष का आजन्म कारावास ही नहीं हुआ, उसके समूचे परिवार पर विपत्ती की दुहरी मार पड़ी। शाहपुरा राजाधिराज नाहर सिंह ने ब्रिटिश सरकार को खुश रखने के लिए उनकी पेतृक जागीर का गांव, विशाल हवेली एवं चल-अचल सम्पत्ति भी जब्त कर ली। घर के बर्तन तक नीलाम कर दिये गये। सारा परिवार बेघर होकर कण-कण की तरह बिखर गया।
कुक्कुट

आर्थिक महत्व के पक्षी जिनका पालन उनके अंडे या मांस के लिए होता है उन्हें पोल्ट्री पक्षी एवं इस उद्योग को पोल्ट्री उद्योग कहते हैं। मुर्गी एवं बत्तख प्रमुख पोल्ट्री पक्षी हैं जिनसे अंडा एवं मांस दोनों प्राप्त होते हैं। आधुनिक पोल्ट्री में छोटे आकार एवं कम अंडा देने वाली मुर्गीयों के स्थान पर रोड आलैंड, लाल सफेद लेग हार्न, फायोपोलिथ रौक, बाइन डाट, डोर्किग मिनोरका आदि अधिक अंडे देने वाली मुर्गियों के पालन को बढ़ावा दिया जा रहा है।
जीना जकी

व्यक्तिगत जीवन

डेनमार्क के कोपेनहेगन में जन्मी, पिता को ज़ेना और उनके परिवार ने दो साल बाद रोमानिया की यात्रा के बाद कुवैत , इराक और फिर अमीरात में स्थानांतरित कर दिया।   ज़की एक कलात्मक पृष्ठभूमि से आया है।  उनके पिता, एक इंटीरियर डिजाइनर, जिन्होंने दुबई और लॉस एंजिल्स में अपने स्वयं के दो रेस्तरां डिजाइन किए,  और उनकी मां फैशन उद्योग में एक डिजाइनर के रूप में शामिल थीं और इसलिए जकी ने उनसे सीखा और फैशन का अध्ययन करने के लिए विश्वविद्यालय या कॉलेज में भाग नहीं लिया। ।  
वह अपने पसंदीदा डिजाइनरों के रूप में एली साब और वैलेंटिनो का हवाला देती है।

व्यवसाय

जकी ने 2006 में दुबई वर्ल्ड ट्रेड सेंटर में अपना पहला संग्रह लॉन्च किया।   विश्व व्यापार केंद्र में उनके डिजाइनों को देखने के बाद, अंतर्राष्ट्रीय फैशन विशेषज्ञ, माइकल मैंडविले ने टिप्पणी की, "मुझे आश्चर्य नहीं है कि यह जानना पर्याप्त है कि ज़ेना मानव जाति के इतिहास में सबसे पुरानी सभ्यता की बेटी है, मेसोपोटामिया, इराक सभ्यता के इस पालने की राख के नीचे से इस समय।  हम अब इराक को फिर से चमकना शुरू कर सकते हैं। "  
2007 से, जकी ने द ब्राइड शो दुबई में भाग लिया है और 2009 में दुबई फैशन वीक में पोर्टर के लिए सर्वश्रेष्ठ महिला डिजाइनर से सम्मानित किया गया।  
पाम स्ट्रिप शॉपिंग मॉल, जुमेरा, जूलिया डोमानी की लोकप्रियता में एक शोरूम बुटीक खोला है।   उन्होंने दुबई फैशन वीक में अपना 2010 का संग्रह रखा। 
2015 में, जकी ने संयुक्त राज्य अमेरिका में शाखा लगाई, जहां उसके कपड़े लाल कालीन पर कई हॉलीवुड हस्तियों को पहनाए गए थे।
ध्रुवीय निर्देशांक पद्धति

गणित में ध्रुवीय निर्देशांक पद्धति (polar coordinate system) द्विविमीय-निर्देशांक पद्धति है जिसमें किसी बिन्दु के निर्देशांक उस बिन्दु की किसी सन्दर्भ बिन्दु से दूरी एवं सन्दर्भ दिशा से बनने वाले कोण द्वारा दी जाती है।
हेमलता लावानम

हेमलता लुवानम (२६ फ़रवरी १९३२ - १९ मार्च २००८) एक भारतीय समाज सुधारक, लेखक और नास्तिक थे जिन्होंने अस्पृश्यता और जाति व्यवस्था के खिलाफ विरोध किया था। वह अपने पति लववानम के साथ संस्कार का सह-संस्थापक भी थे।

जीवन

हेमलता का जन्म २६ फरवरी १९३२ को ब्रिटिश भारत के मद्रास प्रेसीडेंसी में विनुकोंडा में हुआ था, जो अब आंध्र प्रदेश के गुंटूर जिले में है। वह तेलगू कवि गुरुम जोशुआ और मीरायमा की बेटी थीं और सामाजिक सुधारक गोपाराजू रामचंद्र राव और सरस्वती गोरा की बेटी थीं, जो नास्तिक समाज सुधारक थे और विजयवाड़ा में नास्तिक केंद्र के संस्थापक थे।
हेमलता सामसर के संस्थापक सचिव थे, एक गैर-सरकारी संगठन जो मानवतावाद, सामाजिक न्याय, मानव अधिकार और आंध्र प्रदेश राज्य में सामाजिक-आर्थिक विकास के लिए काम करती थी।

पुरस्कार और मान्यता

हेमलता ने हैदराबाद में पॉटी श्रीरामुलू तेलुगु विश्वविद्यालय से सामाजिक कार्य में डॉक्टरेट की उपाधि प्राप्त की। नेशनल बुक ट्रस्ट ऑफ इंडिया ने राष्ट्रीय जीवनी श्रृंखला में उनकी एक जीवनी प्रकाशित की, जिसमें वकुलभरणम ललिता और कॉम्पली सुंदर ने लिखा था। २००४ में उन्होंने रामिनेनी फाउंडेशन पुरस्कार विसेषा पुरसराम जीता। २००३ में उन्होंने सामाजिक कार्य के क्षेत्र में उनके योगदान के लिए आंध्र प्रदेश के राज्यपाल सुरजीत सिंह बरनाला से एक रेड एंड व्हाईट ब्रेवरी पुरस्कार प्राप्त किया।
विद्युतदर्शी

विद्युत्दर्शी (Electroscopoe) का प्रयोग विद्युत आवेश के संसूचन और मापन में होता है। विद्युत्दर्शी सबसे प्राचीन विद्युत उपकरण है। सन् १७८७ के पहले कई प्रकार के विद्युत्दर्शी बने जो मुख्यत: आवेशित पिथ गुट का (सरकंडे के गूदे की गोली) के प्रतिकर्षण का उपयोग करते थे।
भारत की प्रसिद्ध मस्जिदें

जामा मस्जिद

दिल्‍ली स्थित जामा-मस्जिद भारत की विशालतम मस्जिद है। जिसे शाहजहाँ द्वारा बनवाया गया था। ऐसा माना जाता है कि इस मस्जिद को पूरा होने में करीब छ: साल का वक्‍त लगा था और अरबों रुपए खर्च किए गए थे। यह रेतीले और सफेद पत्‍थरों का बना हुआ है। इस मस्जिद की खासियत है कि इसके उत्‍तर और दक्षिण दोनों ओर द्वार बने हुए हैं, जिसके जरिए लोग आ-जा स‍कते हैं। ईद के मौके पर यहाँ की रौनक देखते ही बनती है।

ताज-उल-मस्जिद

भारत के सबसे ऊँचे मस्जिदों में ताज-उल-मस्जिद का नाम शुमार है। भोपाल स्थित इस मस्जिद को ‘मस्जिदों का मस्जिद’ की संज्ञा दी गई है। इसका मुख्‍य भाग गुलाबी रंग का है और इसके ऊपर दो सफेद गुंबद बने हुए हैं। ये गुंबद ऊपर की ओर हैं, जिससे ऐसा माना जाता है कि यह खुदा की ओर जाने का रास्‍ता है। काफी समय तक इसका निर्माण पैसे के अभाव में नहीं हो पाया था, लेकिन सन् 1971 में इसके निर्माण का कार्य पूरा किया गया। इस मस्जिद में मुस्लिम समुदाय के बच्‍चों के लिए मदरसे की भी व्‍यवस्‍था है।

कुव्‍वत-उल-इस्‍लाम मस्जिद

यह मस्जिद भी दिल्‍ली में स्थित है। जिसके निर्माण का कार्य 1192 में कुतुबद्दीन ऐबक द्वारा आरंभ करवाया गया था, लेकिन उसके बाद इस मस्जिद को इल्‍तु‍तमिश ने 1230 और 1315 में अलाउद्दीन खिलजी ने पूरा करवाया। इसे इस्‍लामिक कला का बेजोड़ नमूना कहा जा सकता है। इस मस्जिद के निर्माण के दौरान रायपिथौड़ा स्थित कई मंदिरों से उसके स्‍तंभ लाए गए थे, इसलिए इस मस्जिद पर हिन्‍दू कला की छाप मिलती है।
जैसे-जैसे इस मस्जिद के अंदर प्रवेश करते हैं, इसकी गोलाकार छतें बरबस ही ध्‍यान खिंचती है। बाद में इस मस्जिद को कुतुबुद्दीन के दामाद
अल्‍तमश ने इसके निर्माण में इजाफा करते हुए प्रार्थना हॉल के तीन मेहराबों को बढ़ाकर पाँच कर दिया। इस मस्जिद में इमाम जमीम का मकबरा काफी खूबसूरती से बनाया गया है। इमाम जमीम सिकंदर लोदी के शासनकाल में प्रधान धर्मगुरु थे।

मोती मस्जिद

सिंकदर जहाँ बेगम द्वारा मोती मस्जिद का निर्माण करवाया गया था, जो भोपाल में स्थित है। यह सन् 1860 में बनवाया गया था। सफेद पत्‍थरों से निर्मित इस मस्जिद की कारीगरी देखते ही बनती है।

अढ़ाई- दिन का झोपड़ा

यह मस्जिद अजमेर में स्थित है। इसके साथ कई मान्‍यताएँ प्रचलित हैं। किसी का कहना है कि इस मस्जिद
को बनने में ढाई दिन का वक्‍त लगा था, इसलिए इसे अढ़ाई-दिन का झोपड़ा कहा गया। बहुत से लोग ये मानते हैं कि, चूँकि हर साल यहाँ ढाई साल का मेला लगता था, इसलिए इसे यह नाम दिया गया। पहले यह संस्‍कृत कॉलेज था लेकिन मोहम्‍मद गौरी ने इसे 1198 में मस्जिद में तब्‍दील कर दिया और इसका निर्माण और बेहतर तरीके से करवाया। इस मस्जिद की डिजाइन अबु बकर ने तैयार की थी। मस्जिद का अंदरूनी हिस्‍सा किसी मस्जिद की तुलना में मंदिर की तरह दिखता है।

जमाली कमाली मकबरा

इस मस्जिद की हाल ही में मरम्‍मत की गई है। इस मस्जिद के निर्माण का कार्य सिकंदर लोदी के शासनकाल में 1528 ईसवी में हुआ था और लगभग 1536 में हुमाऊँ के शासनकाल में खत्‍म हुआ। जमाली एक सूफी संत थे और सिकंदर लोदी के दरबार में थे और हुमाऊँ के शासनकाल में उनकी मौत हुई थी। यह मकबरा मस्जिद के पीछे स्थित है और एक छोटे से हिस्‍से में बना है, लेकिन जैसे ही इसकी दीवारों और छत पर नजर जाती है यह काफी आकर्षक दिखता है।

जामी मस्जिद

या शाहजहाँ का मस्जिद
अजमेर स्थित जामी मस्जिद को शाहजहाँ का मस्जिद भी कहते हैं। यह मस्जिद लगभग 45 मीटर लंबी है, जिसकी 11 मेहराबें हैं। इस मस्जिद को बनाने के लिए मकराना से पत्‍थर मँगवाए गए थे।
थीसेन-बोरनेमिसा अजायबघर

इतिहास

इसमें चित्रों के कुलेशन 1920 के पास शुरू हुए। ये बारोन थीसेन-बोरनेमिसा दे कसून की निजी कुलेक्शन थी।
शाल्ला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। सिलेट विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

शाल्ला उपजिला बांग्लादेश के पूर्वी सीमान्त में स्थित, सिलेट विभाग के सुनामगंज जिले में स्थित है।
कोयल पुरी

कोयल पुरी (जन्म: 25 नवंबर, 1978) हिन्दी फ़िल्मों की एक अभिनेत्री हैं।
ओमो नदी

ओमो नदी अफ्रीका महाद्वीप की एक प्रमुख नदी हैं।
संग्राम (1993 फ़िल्म)

संक्षेप

राजा (अजय देवगन) और मधु (करिश्मा कपूर) कॉलेज में मिलते हैं। वे शुरू में दुश्मनों के रूप में शुरूआत करते हैं। लेकिन आखिरकार अपने संबंधित घरों में लौटने से पहले दोस्त बन जाते हैं। हालांकि, राजा को एहसास नहीं होता कि मधु उसके साथ प्यार में पड़ गई है। इसके अलावा, उनमें से कोई भी अपने परिवारों के बीच वंश-बैर के बारे में नहीं जानता। सालों पहले राजा के पिता ठाकुर सूरजभान सिंह तोमर (अमरीश पुरी) ने ठाकुर शमशेर सिंह राणा (डैनी डेन्जोंगपा) की बहन के दिल को तोड़ दिया था, जिससे क्षुब्ध होकर उसने आत्महत्या कर ली। जब शमशेर को पता चलता है कि उनकी बेटी सूरजभान के बेटे से प्यार करती है। तो वह उसे राजा को फिर से कभी देखने से मना कर देता है।
सूरजभान शत्रुता को खत्म करने के लिए अपनी बीवी से सहमत हैं। वह शमशेर से बात करने जाता है। वह शमशेर से अपने बच्चों की इच्छाओं को स्वीकार करने और उनकी शादी की अनुमति देने के लिए कहता है। कुछ प्रारंभिक हिचकिचाहट के बाद, शमशेर सहमत हो जाता है। हालांकि, वो सूरजभान को अपनी बेटी के दिल को अपनी बहन के जैसे न तोड़ने की चेतावनी देता है। इस बीच, राजा को पता नहीं है कि उसकी शादी मधु के साथ तय की गई है। वह अपने पिता के संपत्ति पर रहने वाली एक गरीब लड़की पल्लवी (आयशा जुल्का) के साथ प्यार में पड़ गया है। जब शमशेर को पता चलता है कि राजा उसकी बेटी से शादी नहीं करना चाहता, तो वह सूरजभान के परिवार को नष्ट करने का प्रण लेता है। मधु तत्काल जहर खा लेती है, लेकिन उसे उसके परिवार द्वारा बचाया जाता है। शमशेर पल्लवी से कहता है कि अगर वह उसकी बेटी से शादी नहीं करता तो वह राजा को मार देगा। राजा की जिंदगी के लिये डरते हुए पल्लवी ने उसे बताया कि वह कभी उससे प्यार नहीं करती थीं और केवल उसके पैसे के लिए उससे शादी कर रही थीं। इस बात को आगे बढ़ाने के लिए, सूरजभान ने पल्लवी के झोपड़ी को आग लगा दी। उसके पिता की मौत हो गई, लेकिन पल्लवी जीवित रही। सूरजभान ने अपने लोगों से बेहोश पल्लवी को लेकर उसका शरीर को कहीं दूर फेंकने के लिए कहा। लेकिन, राजा को शमशेर की चेतावनी और अपने पिता के कार्यों के बारे में सच्चाई बताई गई। राजा पल्लवी को पाता है और पुजारी को अपनी शादी के लिए बुलाता है। समारोह के दौरान शमशेर और उसके आदमी जोड़े पर हमला करते हैं। सूरजभान अपने बेटे को बचाने के लिए दौड़ता है। लड़ाई में, शमशेर गलती से मधु को गोली मार देता है। मरने से पहले, मधु राजा से उसे माफ करने के लिए कहती है और अपने पिता से परिवार के विवाद को खत्म करने के लिए विनती करती है।
सोनेगांव

जनसांख्यिकी

2001 तक  भारत की जनगणना के अनुसार, यहां की कुल जनसंख्या है 11,804। इसमें पुरुष इसका 53% और 47% महिलाएं हैं। यहां का औसत साक्षरता दर है 82%, जो कि राष्ट्रीय साक्षरता दर 59.5% से कहीं ऊंची है। इसमें भी पुरुष साक्षरता दर 87% और स्त्री दर 77% है। यहां की ९% जनसंख्या छः वर्ष की आयु से कम है।
१३५७ ईसा पूर्व

१३५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२५५९ ईसा पूर्व

२५५९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५५९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गोस्पल

गोस्पल ईसाई धर्म का पवित्र ग्रंथ है। यह बाइबिल का दूसरा भाग नवविधान (न्यू टेस्टामेंट) है।
रतनजोत

रतनजोत का रंग

इसकी जड़ से एक महीन लाल रंगने वाला पदार्थ मिलता है जिसका प्रयोग खाने और पीने की चीज़ों को लाल रंगने के लिए होता है, मसलन भारत के रोग़न जोश व्यंजन की तरी का लाल रंग अक्सर इस से बनाया जाता है। इसके अलावा दवाईयों, तेलों, शराब, इत्याद में भी इसके लाल रंग का इस्तेमाल होता है। कपड़े रंगने के लिए भी इसका प्रयोग होता है। वास्तव में 'रतनजोत' नाम इस पौधे की जड़ से निकलने वाले रंग का है लेकिन कभी-कभी पूरे पौधे को भी इसी नाम से पुकारा जाता है। आधुनिक काल में E103 के नामांकन वाला खाद्य रंग, जिसे अल्कैनिन (alkannin) भी कहते हैं, इसी से बनता है।

जत्रोफा

ध्यान दें कि कभी-कभी जत्रोफा को भी रतनजोत कहा जाता है।
आपरेशनल एम्प्लिफायर

संक्रियात्मक प्रवर्धक या आपरेशनल एम्प्लिफायर (या, ऑप-ऐम्प) एक एकीकृत परिपथ (आइ सी) के रूप में निर्मित DC-कपल्ड (DC-coupled), अत्यधिक-लब्धि (गेन) वाला वोल्टेज एम्प्लिफायर है। इसमें प्राय: डिफरेंसियल इनपुट और एकमेव आउटपुट होता है। आधुनिक एलेक्ट्रानिकी में इसके अनेकानेक उपयोग हैं। प्राय: इसे ऋणात्मक (निगेटिव) फीडबैक देकर अम्प्लिफायर आदि के रूप में प्रयोग किया जाता है या धनात्मक (पॉजिटिव) फीडबैक देकर आसिलेटर आदि बनाये जाते हैं। इसका इनपुट इम्पीडेंस बहुत अधिक तथा आउटपुट इम्पीडेंस बहुत कम होता है।
इलाहाबाद विश्वविद्यालय

उपलब्धियाँ

अपने ११८ वर्ष के इतिहास में विश्वविद्यालय ने उच्च शिक्षा के क्षेत्र में अपनी प्रतिष्ठा बनाये रखी है। यह अपने पठन-पाठन के ढंग में, शोध कार्यक्रमों और अन्य शैक्षणिक विधियों में भारतीय समाज के अनुसार परिवर्तन करता रहा है। बहुत से नए विभाग बनाए गए और पूर्वस्थापित विभागों ने उच्च शिक्षा के स्तर को बनाए रखने के लिए नए क्षेत्रों में शोध कार्य आरंभ किए हैं।
देश के अन्य राज्य-विश्वविद्यालयों के समान ही प्रवेश लेने वालों की भारी भीड़ के बीच इस विश्वविद्यालय को भी उच्च शिक्षा के स्तर को बनाए रखने के लिए संघर्ष करना पड़ रहा है। इस सम्बंध में विश्वविद्यालय प्रति छात्र संसाधनों की उपलब्धता और अध्यापक मण्डली और विद्यार्थियों में आमने-सामने के आदर्श व्यवहार को बनाए रखने में सफल रहा है।
चन्द

चन्द भारतके राजपूत और नेपालके ठकुरी लोगों का उपाधि हैं । चन्द लोग चन्द्रवंशी होने का दावा करते हैं । चन्द नाम चन्द्रकी अप्रभंश हैं । कुमाऊं और पश्चिमी नेपाल में चन्द राजवंश था ।
ईस्ट कैल्कटा वेटलैंड्स

ईस्ट कैल्कटा वेटलैंड्स एक प्राकृतिक और कृत्रिम नम-भूमि (वेटलैंड्स) का समूह हैं, जो कोलकाता शहर के पूर्व में स्थित हैं। ये नम-भूमि लगभग १२५ वर्ग किलोमीटर के क्षेत्र में विस्तृत हैं। इनमें खारे पानी की दलदल और नमक के खेत भी हैं। यहीं कई स्थानों पर सीवर निष्कासन भी होता है।
पूर्वी कोलकाता को रामसर सम्मेलन के अन्तर्गत्त "अन्तर्राशःट्रीय महत्त्व की नम-भूमि" घोषित किया गया है। यह १९ अगस्त, २००२ को हुए सम्मेलन में निश्चित हुआ था।
नंदना सेन

पृष्ठभूमि

नंदना सेन "नोबेल पुरस्कार विजेता" अर्थशास्त्री अमर्त्य सेन तथा समकालीन बंगला साहित्य की एक सर्वप्रमुख लेखिका पद्मश्री नबनिता देव सेन की बेटी हैं।
उनका जन्म १९ अगस्त १९६७ को पूर्वी भारतीय शहर कोलकाता में हुआ था। वह यूरोप, भारत व अमेरिका के विभिन्न शहरों में पलीं-बढीं।

कॅरियर

सेन ने "द डॉल" नाम की एक मूवी से अपने कॅरियर की शुरुआत की। बॉलीवुड की फिल्मों में नंदना पहली बार ब्लैक नाम की एक मूवी में रानी मुखर्जी की 17 वर्षीय बहन के रूप में दिखाई दीं। 2008 में वह ब्रिटिश टेलीविजन श्रृंखला शार्प के एक एपिसोड शार्प्स पेरिल में दिखाई दीं।

व्यक्तिगत जीवन

उनका विवाह होर्स्ट यॉर्गन रूच से हुआ।
पूर्व मध्य रेलेवे

पूर्व मध्य रेलेवे भारतीय रेल की एक इकाई है। इसे लघुरूप में ECR कहा जाता है।
पूर्व मध्य रेलेवे भारतीय रेल की एक इकाई है। इसे लघुरूप में ECR कहा जाता है।
इसकी स्थापना 1 अप्रैल 2003 में हुई थी। इसका मुख्यालय हाजीपुर में स्थित है।
रामानन्द सागर

जीवन-परिचय

रामानंद सागर का जन्म लाहौर के नजदीक असल गुरु नामक स्थान पर 29 दिसम्बर 1927 को एक धनाढ्य परिवार में हुआ था। उन्हें अपने माता पिता का प्यार नहीं मिला, क्योंकि उन्हें उनकी नानी ने गोद ले लिया था। पहले उनका नाम चंद्रमौली था लेकिन नानी ने उनका नाम बदलकर रामानंद रख दिया। 16 साल की अवस्था में उनकी गद्य कविता श्रीनगर स्थित प्रताप कालेज की मैगजीन में प्रकाशित होने के लिए चुनी गई। युवा रामानंद ने दहेज लेने का विरोध किया जिसके कारण उन्हें घर से बाहर कर दिया गया।
इसके साथ ही उनका जीवन संघर्ष आरंभ हो गया। उन्होंने पढ़ाई जारी रखने के लिए ट्रक क्लीनर और चपरासी की नौकरी की। वे दिन में काम करते और रात को पढ़ाई। मेधावी होने के कारण उन्हें पंजाब विश्वविद्यालय [पाकिस्तान] से स्वर्ण पदक मिला और फारसी भाषा में निपुणता के लिए उन्हें मुंशी फज़ल के खिताब से नवाजा गया। इसके बाद सागर एक पत्रकार बन गए और जल्द ही वह एक अखबार में समाचार संपादक के पद तक पहुंच गए। इसके साथ ही उनका लेखन कार्य भी चलता रहा।
बंटवारे के समय 1947 में वे भारत आ गए। उस समय उनके पास संपत्ति के रूप में महज पांच आने थे। भारत में वह फिल्म क्षेत्र से जुड़े और 1950 में खुद की प्रोडक्शन कंपनी सागर आर्ट्स बनाई जिसकी पहली फिल्म मेहमान थी। वर्ष 1985 में वह छोटे परदे की दुनिया में उतर गए। उनके द्वारा निर्मित सर्वाधिक लोकप्रिय धारावाहिक रामायण ने लोगों के दिलों में उनकी छवि एक आदर्श व्यक्ति के रूप में बना दी।

लेखन

उन्होंने 22 छोटी कहानियां, तीन वृहत लघु कहानी, दो क्रमिक कहानियां और दो नाटक लिखे। उन्होंने इन्हें अपने तखल्लुस चोपड़ा, बेदी और कश्मीरी के नाम से लिखा लेकिन बाद में वह सागर तखल्लुस के साथ हमेशा के लिए रामानंद सागर बन गए। बाद में उन्होंने अनेक फिल्मों और टेलिविजन धारावाहिकों के लिए भी पटकथाएँ लिखी।

निर्देशन और निर्माण

उन्होंने कुछ फिल्मों तथा कई टेलिविजन कार्यक्रमों और धारावाहिकों का निर्देशन और निर्माण किया। उनके द्वारा बनाए गए प्रसिद्ध टीवी धारावाहिकों में विक्रम बेताल, दादा-दादी की कहानियां, रामायण, कृष्णा, अलिफ लैला और जय गंगा मैया, आदि बेहद लोकप्रिए धारावाहिक शामिल है।
शोक

शोक किसी विपरीत परिस्तिथि के प्रति प्रतिक्रियात्मक रूप से प्रकट होने वाला स्वभाव है, जो विशेष रूप से किसी के गुज़र जाने या जीव के मर जाने पर देखा जाता है, जिसके लिए मानव संबंध या प्यार रहा है। हालांकि पारंपरिक रूप से यह नुक़सान के प्रति भावनात्मक प्रतिक्रिया है, फिर भी इसके शारिरिक, संज्ञानात्मक, स्वभावजन्य, सामाजिक, सांस्कृतिक, आध्यात्मिक और दार्शनिक आयाम हैं।       
शोक किसी नुक़सान की स्वभाविक प्रतिक्रिया है। यह एक भावनात्मक पीड़ा है जो कोई व्यक्ति किसी प्रिय वस्तु या व्यक्ति के चले जाने पर अनुभव करता है। हालांकि मृत्यु-संबंधित शोक से अधिकांश लोग परिचित हैं, परन्तु लोग पूरा जीवन विभिन्न प्रकार के नुक़सान झेलते हैं जैसे कि बेरोज़गारी, खराब स्वास्थ्य या किसी संबंध का अचानक समाप्त होना। नुक़सान को वास्तविक या पारंपरिक श्रेणीबद्ध किया जा सकता है, जैसे कि जावनसाथी का गुज़र जाना, जबकि कई अन्य नुक़सान काल्पनिक हो सकते हैं जो किसी व्यक्ति के सामाजिक वार्तालाप पर आधारित होते हैं।